ประเทศลัตเวีย

ประเทศในยุโรปเหนือ
57°N 25°E﻿ / ﻿57°N 25°E﻿ / 57; 25
| สาธารณรัฐลัตเวีย Latvijas Republika (ลัตเวีย) |
| --- | --- |
   ธงชาติ     ตราแผ่นดิน  
เพลงชาติ: "เดียฟส์ สเวตี ลัตวิยู"
ที่ตั้งของ ประเทศลัตเวีย  (เขียวเข้ม)– ในยุโรป  (เขัยว & เทาเข้ม) – ในสหภาพยุโรป  (เขัยว)  —  [คำอธิบายสัญลักษณ์]
เมืองหลวง และเมืองใหญ่สุด: รีกา 56°57′N 24°6′E﻿ / ﻿56.950°N 24.100°E﻿ / 56.950; 24.100
ภาษาราชการ: ลัตเวียa
ภาษาอื่น ๆ: ลัตกาเล ลิโวเนีย
กลุ่มชาติพันธุ์  (ค.ศ. 2021): 62.7% ลัตเวีย 24.5% รัสเซีย 3.1% เบลารุส 2.2% ยูเครน 2.0% โปแลนด์ 1.1% ลิทัวเนีย 0.3% โรมา 0.2% ยิว 3.9% อื่น ๆ / ไม่ระบุ
ศาสนา  (ค.ศ. 2011): 80.0% คริสต์ —34.3% ลูเทอแรน —25.1% คาทอลิก —16.9% ออร์ทอดอกซ์ —3.7% นิกายอื่น ๆ 18.3% ไม่มี 1.7% อื่น ๆ
เดมะนิม: ชาวลัตเวีย
การปกครอง: สาธารณรัฐระบบรัฐสภาแบบรัฐเดี่ยว

• ประธานาธิบดี : เอดกาส์ ริงเควิชส์
• นายกรัฐมนตรี : เอวิกา ซิลิญา
• ประธานสภา : Daiga Mieriņa
 
สภานิติบัญญัติ: ซาอีมา
เอกราช จาก เยอรมนี และสหภาพโซเวียต

• ประกาศเอกราช : 18 พฤศจิกายน ค.ศ. 1918
• รับรองเอกราช : 26 มกราคม ค.ศ. 1921
• ใช้รัฐธรรมนูญ : 7 พฤศจิกายน ค.ศ. 1922
• ได้รับการฟื้นฟูหลังถูกสหภาพโซเวียตยึดครอง : 21 สิงหาคม ค.ศ. 1991
• เข้าร่วมสหภาพยุโรป : 1 พฤษภาคม ค.ศ. 2004
 
พื้นที่
• รวม: 64,589 ตารางกิโลเมตร (24,938 ตารางไมล์) (อันดับที่ 122)
• แหล่งน้ำ (%): 2.09 (ใน ค.ศ. 2015)
ประชากร
• ค.ศ. 2020 ประมาณ: 1,907,675 (อันดับที่ 147)
• สำมะโนประชากร ค.ศ. 2011: 2,070,371
• ความหนาแน่น: 29.6 ต่อตารางกิโลเมตร (76.7 ต่อตารางไมล์) (อันดับที่ 147)
จีดีพี (อำนาจซื้อ) : ค.ศ. 2022 (ประมาณ)
• รวม: 70.320 พันล้านดอลลาร์สหรัฐ
• ต่อหัว: 37,009 ดอลลาร์สหรัฐ
จีดีพี (ราคาตลาด) : ค.ศ. 2022 (ประมาณ)
• รวม: 40.830 พันล้านดอลลาร์สหรัฐ
• ต่อหัว: 21,489 ดอลลาร์สหรัฐ
จีนี (ค.ศ. 2019):  35.2 ปานกลาง
เอชดีไอ (ค.ศ. 2019):  0.866 สูงมาก · อันดับที่ 37
สกุลเงิน: ยูโร (€) (EUR)
เขตเวลา: UTC+2 (EET)
• ฤดูร้อน (เวลาออมแสง): UTC+3 (EEST)
รูปแบบวันที่: วว.ดด.ปปปป
ขับรถด้าน: ขวา
รหัสโทรศัพท์: +371
โดเมนบนสุด: .lvc
 ภาษาลัตเวียเป็นภาษาทางการภาษาเดียว ภาษาลิโวเนียถือเป็นภาษาพื้นเมืองและมีสถานะพิเศษทางกฎหมาย ภาษาเขียน Latgalian และภาษามือลัตเวียก็ได้สถานะพิเศษทางกฎหมาย ลัตเวียเป็นรัฐที่สืบต่อจากการประกาศเอกราชโดยนิตินัยในวันที่ 18 พฤศจิกายน ค.ศ. 1918 และโดเมน .eu ซึ่งใช้กันในรัฐสมาชิกของสหภาพยุโรป 
ลัตเวีย (อังกฤษ: Latvia; ลัตเวีย: Latvija, [ˈlatvija]; ลัตกาเล: Latveja; ลิโวเนีย: Leţmō) หรือชื่อทางการคือ สาธารณรัฐลัตเวีย (อังกฤษ: Republic of Latvia; ลัตเวีย: Latvijas Republika; ลัตกาเล: Latvejas Republika; ลิโวเนีย: Leţmō Vabāmō) เป็นประเทศในภูมิภาคยุโรปเหนือ มีอาณาเขตติดต่อกับอีก 2 รัฐบอลติก คือ เอสโตเนียทางทิศเหนือ และลิทัวเนียและเบลารุสทางทิศใต้  จดรัสเซียทางทิศตะวันออก ส่วนทางทิศตะวันตกนั้น ลัตเวียมีอาณาเขตทางทะเลติดต่อกับสวีเดน กรุงรีกา เมืองหลวงของลัตเวียเป็นเมืองที่ใหญ่ที่สุดในบรรดาเมืองที่อยู่ในกลุ่มรัฐบอลติก ลัตเวียครอบคลุมพื้นที่ 64,589 ตารางกิโลเมตร (24,938 ตารางไมล์) มีประชากร 1.9 ล้านคน ประเทศมีสภาพอากาศอบอุ่นตามฤดูกาล ชาวลัตเวียอยู่ในกลุ่มชาติพันธุ์บอลต์ และพูดภาษาลัตเวีย ซึ่งเป็นหนึ่งในสองภาษาบอลติกที่ยังหลงเหลืออยู่ มีชาวรัสเซียอาศัยตามภูมิภาคต่าง ๆ เป็นชนกลุ่มน้อยที่โดดเด่นในประเทศ คิดเป็นเกือบหนึ่งในสี่ของประชากรทั้งหมด
หลังจากอยู่ภายใต้การปกครองของเยอรมนี สวีเดน โปแลนด์-ลิทัวเนีย และรัสเซียเป็นเวลาหลายศตวรรษ สาธารณรัฐลัตเวียก่อตั้งขึ้นเมื่อวันที่ 18 พฤศจิกายน ค.ศ. 1918 เมื่อแยกออกจากจักรวรรดิเยอรมันและประกาศอิสรภาพภายหลังสงครามโลกครั้งที่หนึ่ง อย่างไรก็ตาม ในช่วงทศวรรษที่ 1930 ประเทศอยู่ใต้การปกครองของระบอบเผด็จการหลังจากการรัฐประหารใน ค.ศ. 1934 ได้จัดตั้งระบอบเผด็จการภายใต้การบริหารของ คาร์ลิส อุลมานิส ผู้นำประเทศคนแรก ต่อมา ความเป็นอิสระโดยพฤตินัยของประเทศถูกขัดขวางอีกครั้งในช่วงเริ่มต้นของสงครามโลกครั้งที่สอง เริ่มต้นด้วยการถูกยึดครองโดยสหภาพโซเวียต ตามด้วยการรุกรานและยึดครองโดยนาซีเยอรมนีใน ค.ศ. 1941 และการยึดครองโดยโซเวียตอีกครั้งใน ค.ศ. 1944 และสถาปนาเป็น สาธารณรัฐสังคมนิยมโซเวียตลัตเวีย ในอีก 45 ปีต่อมา การเรียกร้องให้มีการปฏิวัติการโดยร้องเพลงอย่างสันติ (Singing Revolution) เริ่มต้นใน ค.ศ. 1987 และจบลงด้วยการฟื้นคืนเอกราชโดยพฤตินัยเมื่อวันที่ 21 สิงหาคม ค.ศ. 1991 ตั้งแต่นั้นมา ลัตเวียก็กลายเป็นสาธารณรัฐประชาธิปไตยแบบรวมรัฐสภา
ลัตเวียเป็นประเทศที่พัฒนาแล้ว และมีความมั่นคงทางเศรษฐกิจสูง มีดัชนีการพัฒนามนุษย์ในระดับสูง และประชากรมีเสรีภาพในการดำรงชีวิตสูง รวมทั้งยังเป็นประเทศที่ให้เสรีภาพทางด้านสื่อ การสื่อสาร และการแสดงออกทางการเมือง ลัตเวียเป็นสมาชิกของสหภาพยุโรป, ยูโรโซน, เนโท, สภายุโรป, สหประชาชาติ, สภารัฐทะเลบอลติก, กองทุนการเงินระหว่างประเทศ, นอร์ดิก-บอลติกแปด, ธนาคารเพื่อการลงทุนนอร์ดิก, องค์การเพื่อเศรษฐกิจ ความร่วมมือและการพัฒนา, องค์การเพื่อความมั่นคงและความร่วมมือในยุโรป และองค์การการค้าโลก